Document ID: 32010D0725

KOMMISSIONENS AFGØRELSE
af 26. november 2010
om ændring af bilag I til beslutning 2006/766/EF for så vidt angår bilagets titel og oplysningerne om Chile i listen over tredjelande, hvorfra import til konsum af levende, frosne eller forarbejdede toskallede bløddyr, pighuder, sækdyr og havsnegle er tilladt
(meddelt under nummer K(2010) 8259)
(EØS-relevant tekst)
(2010/725/EU)
EUROPA-KOMMISSIONEN HAR -
under henvisning til traktaten om Den Europæiske Unions funktionsmåde,
under henvisning til Europa-Parlamentets og Rådets forordning (EF) nr. 854/2004 af 29. april 2004 om særlige bestemmelser for tilrettelæggelsen af den offentlige kontrol af animalske produkter til konsum (1), særlig artikel 11, stk. 1, og
ud fra følgende betragtninger:
(1)
I henhold til forordning (EF) nr. 854/2004 må animalske produkter kun importeres fra et tredjeland eller en del af et tredjeland, som er opført på en liste, der er udarbejdet i overensstemmelse med nævnte forordning. Der er også fastsat særlig betingelser for import af toskallede bløddyr, sækdyr, pighuder og havsnegle fra tredjelande.
(2)
I henhold til forordning (EF) nr. 854/2004 må et tredjeland kun opføres på sådanne lister, hvis der er foretaget en EU-kontrol i landet, som har bekræftet, at landets kompetente myndighed giver passende garantier som anført i Europa-Parlamentets og Rådets forordning (EF) nr. 882/2004 af 29. april 2004 om offentlig kontrol med henblik på verifikation af, at foderstof- og fødevarelovgivningen samt dyresundheds- og dyrevelfærdsbestemmelserne overholdes (2). I henhold til forordning (EF) nr. 882/2004 må tredjelande kun figurere på sådanne lister, hvis deres kompetente myndigheder fremlægger de nødvendige garantier for overensstemmelse eller ligestilling med Unionens foderstof- og fødevarelovgivning samt dyresundhedsbestemmelser.
(3)
Ved Kommissionens beslutning 2006/766/EF af 6. november 2006 om lister over tredjelande og områder, hvorfra det er tilladt at importere toskallede bløddyr, pighuder, sækdyr, havsnegle og fiskevarer (3), er der fastsat lister over tredjelande, der opfylder betingelserne i forordning (EF) nr. 854/2004, og som derfor er i stand til at garantere, at eksport til Unionen af sådanne produkter opfylder de sundheds- og hygiejnebetingelser, der er fastsat i EU-lovgivningen til beskyttelse af forbrugernes sundhed. Nævnte beslutnings bilag I indeholder en liste over tredjelande, hvorfra import til konsum af levende, frosne eller forarbejdede toskallede bløddyr, pighuder, sækdyr og havsnegle er tilladt. Listen indeholder desuden oplysninger om sådan import fra bestemte tredjelande.
(4)
Chile er for øjeblikket opført i listen i bilag I til beslutning 2006/766/EF som et tredjeland, hvorfra import til konsum af toskallede bløddyr, pighuder, sækdyr og havsnegle er tilladt, men en sådan importtilladelse gælder kun frosne eller forarbejdede produkter.
(5)
EU-kontrollerne i Chile til evaluering af de eksisterende kontrolsystemer for produktion af toskallede bløddyr, der er bestemt til eksport til EU (den sidste kontrol fandt sted i 2010), og de garantier, som den kompetente myndighed i Chile har givet, viser, at de bestemmelser, der i Chile er gældende for kølede toskallede bløddyr tilhørende kammusling-familien, hvorfra organerne er fjernet, og som er vildtlevende eller høstet i klasse A-produktionsområde, bestemt til eksport til Unionen, er ligestillede med dem, der er fastsat i den relevante EU-lovgivning. Import fra Chile af sådanne toskallede bløddyr bør derfor tillades.
(6)
Bilag I til beslutning 2006/766/EF bør ændres i overensstemmelse hermed.
(7)
Foranstaltningerne i denne afgørelse er i overensstemmelse med udtalelse fra Den Stående Komité for Fødevarekæden og Dyresundhed -
VEDTAGET DENNE AFGØRELSE:
Artikel 1
I bilag I til beslutning 2006/766/EF foretages følgende ændringer:
1)
Titlen på bilag I affattes således:
2)
Oplysningerne om Chile affattes således:
»CL
CHILE
Kun frosne eller forarbejdede toskallede bløddyr, pighuder, sækdyr og havsnegle samt kølede Pectinidae, hvorfra organerne er fjernet, og som er vildtlevende eller høstet i produktionsområder klassificeret som klasse A, jf. kapitel II, del A, punkt 3, i bilag II til forordning (EF) nr. 854/2004«
Artikel 2
Denne afgørelse er rettet til medlemsstaterne.
Udfærdiget i Bruxelles, den 26. november 2010.

Labels: 5
0
3
6
18